6. ΑΝΑΓΚ. ΝΟΜΟΣ υπ’ αριθ. 453 της 9/10 Ιουλ. 1945 Περί λήψεως μέτρων προς εμπέδωσιν της Δημοσίας Ασφαλείας και τάξεως. Δυνάμει του άρθρ. 2 νόμ. 2218/1952 (ανωτ. σελ. 344) ανεστάλη η ποινική δίωξις και η εκτέλεσις των καταδικαστικών αποφάσεων επί παραβάσει του Α.Ν. 453/1945, εφ’ όσον αι πράξεις αύται ετελέσθησαν μέχρι της 29 Σεπτ. 1952. Άρθρ.1.-Πας ανήκων εις ιδιωτικήν οργάνωσιν οιανδήποτε, έχουσαν εις την διάθεσιν αυτής όπλα, χειροβομβίδας, εκρηκτικάς ύλας, πυρομαχικά ή οιονδήποτε πολεμικόν υλικόν, ευρισκόμενον είτε εν αποθήκαις είτε εις χείρας μελών της οργανώσεως, τιμωρείται. α)ει μεν είναι αρχηγός της οργανώσεως ή υπαρχηγός, ή διοικητής τμήματος, με θάνατον ή ισόβια δεσμά, β)ει δε είναι απλούν μέλος με πρόσκαιρα δεσμά. Αν το μέλος δεν είχε γνώσιν της εν τη οργανώσει υπάρξεως των όπλων και πολεμικών ειδών, τιμωρείται με φυλάκισιν τουλάχιστον εξ μηνών. Άρθρ.2.-Τρία ή πλείονα πρόσωπα, ηνωμένα εις ομάδα προς σκοπόν οιονδήποτε και παρανόμως οπλοφορούντα, ή κατέχοντα πολεμικά όπλα, χειροβομβίδας, εκρηκτικάς ύλας ή οιονδήποτε πολεμικόν υλικόν, τιμωρούνται, δια τούτο και μόνον με πρόσκαιρα δεσμά. Οι αρχηγοί τοιούτων ενώσεων ή τμημάτων αυτών τιμωρούνται με θάνατον ή ισόβια δεσμά. Άρθρ.3.-Πας ένοπλος ανθιστάμενος κατά της δημοσίας δυνάμεως τιμωρείται με θάνατον. Αι ένοπλοι δυνάμεις δύνανται μετά προηγούμενην πρόσκλησιν προς παράδοσιν να ποιώνται χρήσιν των όπλων αυτών, άνευ ευθύνης δια τα αποτελέσματα. Άρθρ.4.-Πρόσωπα εκ των εν άρθρ. 1, 2 και 3, κρινόμενα ως επικίνδυνα δια την δημοσίαν ασφάλειαν υπό των Επιτροπών επί της Δημοσίας Ασφαλείας των προβλεπομένων υπό του από 19 Απρ. 1924 Ν.Δ/τος «περί συστάσεως Επιτροπών επί της Δημοσίας Ασφαλείας» (ως τούτο ετροποποιήθη και συνεπληρώθη δια μεταγενεστέρων Νόμων), δύνανται να επικηρύσ(Αντί των σελ. 345-350,01(α) Σελ. 345(α) Τεύχος 383 - Σελ. 23 σωνται δι’ αποφάσεων των Επιτροπών τούτων, ειδικώς ητιολογημένων. Άρθρ.5.-1.Από της ενάρξεως της ισχύος του παρόντος Νόμου τίθεται εν ισχύϊ καθ’ άπασαν την Επικράτειαν και μέχρι της 31ης Δεκ. 1945 ο Νόμ. ΤΟΔ΄του 1871 (τόμ. 8 σελ. 97) «περί καταδιώξεως ληστείας» (ως ούτος ετροποποιήθη και συνεπληρώθη δια νεωτέρων Νόμων). 2.Αι διατάξεις του Νόμ. ΤΟΔ΄ (ως ούτος ετροποποιήθη και συνεπληρώθη δια νεωτέρων νόμων) εφαρμόζονται καθ’ όσον δεν τροποποιούνται υπό του παρόντος Νόμου και επί των αδικημάτων φόνου, αρπαγής, στάσεως, εκβιάσεως και των υπό των άρθρ. 1, 2 και 3 του παρόντος Νόμου προβλεπομένων. 3.Ο Υπουργός των Εσωτερικών δύναται δι’ αποφάσεώς του δημοσιευομένης εις την Εφημερίδαν της Κυβερνήσεως, και επί τη βάσει προτάσεως ειδικώς ητιολογημένης του αρμοδίου Νομάρχου να επικηρύσση: α)Πάντα καθ’ ου εξεδόθη ένταλμα συλλήψεως επί τινι των εν παρ. 1 και 2 του παρόντος άρθρου αναφερομένων αδικημάτων. β)Πάντα επικίνδυνον εις την δημοσίαν ασφάλειαν. Άρθρ.6.-Όστις εκ των εν άρθρ. 1, 2 και 3 του παρόντος, δεν παρέδωκε συμφώνως προς την υπ’ αριθ. 19 της 19ης Φεβρ. 1945 Συντακτικήν Πράξιν και τον από 9/13 Απρ. 1935 Α. Νόμον και τα προς παράτασιν της ισχύος αυτού εκδοθέντα Β.Δ/τα, όπλον ή πολεμικόν υλικόν υπ’ αυτού κατεχόμενον, αλλ’ εξακολουθεί να κατέχη αυτό, απαλλάσσεται, εάν παραδώση αυτό μέχρι της 31ης Ιουλ. 1945 πάσης ποινής, μόνον ως προς την παράβασιν των άρθρ. 1, 2 και 5 της υπ’ αριθ. 19/1945 Συντακτικής Πράξεως και την επί τω αδικήματι τούτω αποκλειστικώς φυγοδικίαν. Άρθρ.7.-Ως όπλα πολεμικά δια την εφαρμογήν του παρόντος Νόμου νοούνται και τα πιστόλια και περίστροφα. ΄Αρθρ.8.-Αρμόδια προς εκδίκασιν των εν άρθρ. 1, 2 και 3 του παρόντος Νόμου προβλεπομένων πράξεων καθίστανται το κατά το ψήφισμα της 16ης Δεκ. 1924 Δικαστήρια Εφετών εφαρμοζομένων πασών των διατάξεων του ψηφίσματος τούτου ως προς την προδικασίαν και την εν ακροατηρίω διαδικασίαν. Ο κατηγορούμενος, συμφωνούντος του Ανακριτού, εισάγεται εις το ακροατήριον δι’ απ’ ευθείας κλήσεως. Κατά των παραπεμπτικών βουλευμάτων και του εντάλματος φυλακίσεως ουδέν ένδικον μέσον επιτρέπεται. Απόλυσις του κατηγορουμένου επί εγγυήσει απαγορεύεται. Άρθρ.9.-Η ισχύς του παρόντος Νόμου άρχεται την 15ην Ιουλ. 1945 και λήγει την 31ην Δεκ. 1945. Δύναται όμως να παραταθή επί εξ έτι μήνας η ισχύς αυτού δια Β.Δ/τος, προκαλουμένου υπό των Υπουργών επί των Στρατιωτικών, Εσωτερικών και Δικαιοσύνης. Βλ. κατωτέρω παρατάσεις της ισχύος του νόμου τούτου.